CELEX: 62020CB0375
Language: fi
Date: 2021-10-13 00:00:00
Title: Asia C-375/20: Unionin tuomioistuimen määräys (seitsemäs jaosto) 13.10.2021 (ennakkoratkaisupyyntö, jonka on esittänyt Tribunal da Relação de Coimbra – Portugali) – Liberty Seguros, Compañia de Seguros y Reaseguros, SA – Sucursal em Portugal, aiemmin Liberty Seguros SA v. DR (Ennakkoratkaisupyyntö – Unionin tuomioistuimen työjärjestyksen 99 artikla – Moottoriajoneuvon käyttöön liittyvän vastuun varalta otettava pakollinen vakuutus – Direktiivi 2009/103/EY – Väärien tietojen perusteella tehty vakuutussopimus – Ilman lupaa suoritetut kansainväliset henkilö- ja tavarakuljetukset – Vakuutussopimuksen mitättömyys – Mahdollisuus vedota sopimuksen mitättömyyteen suhteessa kolmansiin vahingonkärsijöihin ja laitoksiin, joiden tehtävänä on maksaa korvaus vahingonkärsijöille)

7.2.2022   
            
            
               FI
            
            
               Euroopan unionin virallinen lehti
            
            
               C 64/2
            
         
      Unionin tuomioistuimen määräys (seitsemäs jaosto) 13.10.2021 (ennakkoratkaisupyyntö, jonka on esittänyt Tribunal da Relação de Coimbra – Portugali) – Liberty Seguros, Compañia de Seguros y Reaseguros, SA – Sucursal em Portugal, aiemmin Liberty Seguros SA v. DR
      (Asia C-375/20) (1)
      
      (Ennakkoratkaisupyyntö - Unionin tuomioistuimen työjärjestyksen 99 artikla - Moottoriajoneuvon käyttöön liittyvän vastuun varalta otettava pakollinen vakuutus - Direktiivi 2009/103/EY - Väärien tietojen perusteella tehty vakuutussopimus - Ilman lupaa suoritetut kansainväliset henkilö- ja tavarakuljetukset - Vakuutussopimuksen mitättömyys - Mahdollisuus vedota sopimuksen mitättömyyteen suhteessa kolmansiin vahingonkärsijöihin ja laitoksiin, joiden tehtävänä on maksaa korvaus vahingonkärsijöille)
      (2022/C 64/02)
      Oikeudenkäyntikieli: portugali
      
         Ennakkoratkaisua pyytänyt tuomioistuin
      
      Tribunal da Relação de Coimbra
      
         Asianosaiset
      
      
         Kantaja: Liberty Seguros, Compañia de Seguros y Reaseguros, SA – Sucursal em Portugal, aiemmin Liberty Seguros SA
      
         Vastaaja: DR
      
         Muut osapuolet: Fundo de Garantia Automóvel, VS, FN, JT ja Seguradoras Unidas SA
      
         Määräysosa
      
      Moottoriajoneuvojen käyttöön liittyvän vastuun varalta otettavasta vakuutuksesta ja vakuuttamisvelvollisuuden voimaansaattamisesta 16.9.2009 annetun Euroopan parlamentin ja neuvoston direktiivin 2009/103/EY 3 artiklan ensimmäistä kohtaa ja 13 artiklan 1 kohtaa on tulkittava siten, että ne ovat esteenä kansalliselle lainsäädännölle, jonka vaikutuksesta moottoriajoneuvon käyttämiseen liittyvän onnettomuuden seurauksena vahinkoa kärsineitä henkilöitä vastaan voidaan vedota siihen, että ajoneuvon käyttämiseen liittyvän vastuun varalta otettu vakuutussopimus on mitätön siitä syystä, että vakuutuksenottaja harjoittaa kansainväliseen liikenteeseen liittyvää liiketoimintaa ilman lupaa ja että tämä on kyseisen sopimuksen tekemisen yhteydessä jättänyt antamatta tietoja tai antanut vääriä tietoja vakuutusyhtiölle, vaikka kolmannet vahingonkärsijät olisivat matkustajia, jotka eivät voineet olla tietämättä tällaista luvan puuttumisesta.
      
         (1)  EUVL C 348, 19.10.2020.